6 หุ้น “ส่งออก-ประกัน” รับบาทอ่อน-ดอกเบี้ยขาขึ้น หลังเงินเฟ้อพุ่งรอบ 40 ปี
คัดหุ้น “ส่งออก-ประกัน” อาทิ SAPPE-ASIAN-CPF-GFPT-BLA-THREL รับประโยชน์เงินบาทอ่อนค่า พร้อมดอกเบี้ยขาขึ้นทำให้บอนด์ยีลด์ปรับตัวขึ้น เหตุเงินเฟ้อเดือน พ.ค. พุ่ง 8.6% ในรอบ 40 ปี
คัดหุ้น “ส่งออก-ประกัน” อาทิ SAPPE-ASIAN-CPF-GFPT-BLA-THREL รับประโยชน์เงินบาทอ่อนค่า พร้อมดอกเบี้ยขาขึ้นทำให้บอนด์ยีลด์ปรับตัวขึ้น เหตุเงินเฟ้อเดือน พ.ค. พุ่ง 8.6% ในรอบ 40 ปี
13 มิ.ย. 2565

ผู้สื่อข่าวรายงานว่า ตัวเลขเงินเฟ้อสหรัฐฯเดือน พ.ค. 2565 ออกมาขยายตัว 8.6% สูงกว่าตลาดคาดที่ 8.3% ซึ่งสูงสุดในรอบกว่า 40 ปี ปัจจัยขับเคลื่อนหลักมาจากราคาพลังงาน 34.6% และราคาอาหาร 10.4% นอกจากนี้เงินเฟ้อสหรัฐฯเฉลี่ย (trimmed mean) เพิ่มขึ้นอย่างรวดเร็วเป็น 6.5% ซึ่งหมายถึงเงินเฟ้อระดับสูงเกิดขึ้นในทุกส่วน (broad based)
ด้านฝ่ายวิจัย บล.ฟิลลิป มองการประชุม (เฟด) ในสัปดาห์นี้ ว่าเฟดจะยังคงภาพเร่งปรับขึ้นอัตราดอกเบี้ยอีก 0.50% ซึ่งผลกระทบที่จะตามมา คือ 1. ค่าเงินดอลลาร์มีแนวโน้มแข็งค่าขึ้นต่อ และจะกดดันค่าเงินบาทให้อ่อนค่าแตะ 35 บาทต่อดอลลาร์ ผลดังกล่าวทำให้มองยังหนุนหุ้นบาทอ่อนอย่าง บริษัท เซ็ปเป้ จำกัด (มหาชน) หรือ SAPPE, บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN, บริษัท เจริญโภคภัณฑ์อาหาร จำกัด (มหาชน) หรือ CPF, บริษัท จีเอฟพีที จำกัด (มหาชน) หรือ GFPT 
นอกจากนี้ ผลตอบแทนพันธบัตรรัฐบาลสหรัฐอายุ 10 ปี มีแนวโน้มแกว่งตัวปรับตัวขึ้นยืนเหนือระดับ 3.16% เป็นประโยชน์กับ บริษัท กรุงเทพประกันชีวิต จำกัด (มหาชน) หรือ BLA, บริษัท ไทยรีประกันชีวิต จำกัด (มหาชน) หรือ THREL 
ส่วนราคาทองคำอาจมีอัพไซด์ที่จำกัดเนื่องจากเสียประโชยน์จากต้นทุนการกู้ยืมสูงขึ้นตามทิศทางดอกเบี้ยขาขึ้น ค่าเสียโอกาสที่เพิ่มขึ้นจากทิศทางขึ้นของ Bond Yields และค่าเงินดอลลาร์ที่แข็งค่าขึ้นกดดัน